TPAC ยัน 4 โรงงานอินเดียเปิดกิจการปกติ แต่ลดกำลังผลิตสกัดไวรัสระบาด
TPAC ยัน 4 โรงงานอินเดียเปิดกิจการปกติ แต่ลดกำลังผลิตสกัดไวรัสระบาด
TPAC ยัน 4 โรงงานอินเดียเปิดกิจการปกติ แต่ลดกำลังผลิตสกัดไวรัสระบาด
2 เม.ย. 2563

บริษัท พลาสติค และหีบห่อไทย จำกัด (มหาชน) หรือ TPAC แจ้งว่าตามที่นายกรัฐมนตรีของอินเดียได้ประกาศเมื่อวันที่ 24 มี.ค. ปิดเมืองทั่วประเทศเป็นเวลา 21 วัน อันเนื่องมาจากสถานการณ์โรคไวรัสโควิด-19 และหน่วยงานส่วนท้องถิ่นได้มีคำสั่งให้ระงับกิจกรรมทั้งหมด ยกเว้นกิจกรรมที่มีความจำเป็นตามที่กำหนดนั้น ในส่วนโรงงานของบริษัท ทีแพค แพ็คเกจจิ้ง อินเดีย จำกัด (TPAC India) ซึ่งเป็นบริษัทย่อยที่มีโรงงานตั้งอยู่ในอินเดียนั้น
ขณะนี้โรงงานจำนวน 4 แห่งจากทั้งหมด 5 แห่ง เป็นผู้ผลิตสินค้าที่มีความจำเป็น เข้าข่ายเป็นกิจกรรมที่มีความจำเป็น จึงยังคงสามารถเปิดดำเนินกิจการได้อยู่ แต่ได้ลดการผลิตในโรงงานจำนวน 4 แห่งดังกล่าวเพื่อจำกัดการแพร่ระบาดของเชื้อไวรัส
 